b'\n_START_ARTICLE_\nGustavo Nery\n_START_PARAGRAPH_\nGustavo Nery de S\xc3\xa1 da Silva eli Gustavo Nery (s. 22. hein\xc3\xa4kuuta 1977 Nova Friburgo, Brasilia) on brasilialainen uransa lopettanut jalkapalloilija, pelipaikaltaan vasen laitapuolustaja._NEWLINE_Gustavo Nery pelasi koko uransa Brasiliassa lukuun ottamatta lyhyit\xc3\xa4 jaksoja saksalaisessa Werder Bremeniss\xc3\xa4 ja espanjalaisessa Real Zaragozassa. Brasilian maajoukkueessa h\xc3\xa4n pelasi yhdeks\xc3\xa4n A-maaottelua vuosina 2004\xe2\x80\x932006. H\xc3\xa4n oli voittamassa Etel\xc3\xa4-Amerikan mestaruutta Copa Am\xc3\xa9ricassa 2004 ja edusti Brasiliaa my\xc3\xb6s Maanosaliittojen cupissa 2001.'